Nuut by LAPA in Julie - Wêreldwyd
Tom besoek 'n baie spesiale kunsuitstalling waar elke skildery 'n kat bevat. Een vir een spring die katte almal uit hul rame en volg hom, totdat 'n baie groot kat hulle weer na die veiligheid van hul regmatig plekke laat hardloop.
Jason is 'n goeie sokkerspeler … 'n baie goeie sokkerspeler.
Nina kan nie wag nie, maar skielik raak Magriet se kekkel weg …
Hierdie verhale handel, onder andere, oor die ridder wat besluit om die prins van haar drome uit die kasteel van sy ouers te bevry, oor die heks, Hettie, wat 'n besem kry vir haar verjaardag, maar nie durf vlieg nie, oor prinses Lupine wat haar bruidegom uit sewehonderd prinse moet kies, maar geen skoenlappers in haar maag voel met een van hulle nie… Wat van 'n ander prinses?
Dan is daar natuurlik ook die verhaal oor die koning wat daarvan hou om paddaboudjies te eet – totdat hy self skielik in 'n padda verander.
Die koning se paddaboudjies is 'n bundel geestige, hervertelde sprokies wat so effens van die tradisionele sprokiesresep afwyk.
Saam met elke verhaal is daar pragtige tekeninge van 'n top-illustreerder, waaronder Martijn van der Linden, Thé Tjong-Khing, Linde Faas, Milja Praagman en Annet Schaap.
Skoolgrade: Gr. R-2
← Die ryk geskiedenis van Afrikaanse volksliedjies Kraal Uitgewers se nuwe publikasie, Donkerhoek, 11-12 Junie 1900: Keerpunt in die Anglo-Boereoorlog, is binnekort beskikbaar! →